b'\n_START_ARTICLE_\nMga kaso ng pang-aabusong seksuwal sa Simbahang Katoliko Romano ayon sa bansa\n_START_PARAGRAPH_\nAng mga sumusunod ang mga kaso ng pang-aabusong seksuwal laban sa Simbahang Katoliko Romano ayon sa bansa. Ang ilan sa mga ito ay inamin ng mga akusado, inareglo ng Romano Katoliko at hiningan ng patawad.\n_START_SECTION_\nKenya\n_START_PARAGRAPH_\nNoong 2009, ilang tao ang lumabas upang aksusahan ng pang-momolestiya ang isang Italyanong pari na nagtatrabaho sa bansang ito. Ang simbahang Katoliko ay nagbigay ng kasiguraduhan ng isang imbestigasyon ngunit ito ay hindi nangyari. Sinabi naman ng kapulisan sa Kenya na walang ebidensiya na ito ay nangyari at naniniwala silang si Sesana ay inosente._NEWLINE_Noong 2010, isang kabataang babae ay nag-akusana ang isang Katolikong pari ay nagsagawa ng hindi angkop na gawaing seksuwal laban sa kanyang kagustuhan ngunit ang mga autoridad ng simbahang Katoliko at kapulisan ay nabigong asikasuhin ang mga alegasyong ito._NEWLINE_Noong 2011, isang obispong Dutch ay iniulat na nasa ilalim ng imbestigasyon dahil sa pang-aabusong seksuwal. Ang obispo ay inakusahan ng pang-aabuso sa isang menor de edad nang ito ay magsilbi bilang isang pari sa diyoses na Ngong mga ilang 18 taon bago ang ulat na ito.\n_START_SECTION_\nTanzania\n_START_PARAGRAPH_\nSt Michael\'s Catholic Boarding School, Soni, Tanzania_NEWLINE_Ang isang kilalang Nagkakaisang Kahariang kasapi ng orden na  Fr Kit Cunningham kasama ng tatlo pang mga paring Katoliko ay inilantad pagkatapos ng kamatayan ni Cunningham bilang mga pedophile Habang nasa Soni, si Cunningham ay nagsagawa ng pang-aabusong seksuwal na ginawa sa paaralan na ayon sa isang estudyante ay "a loveless, violent and sad hellhole". Ang ibang mga estudyante ay nagsabing sila\'y kinunan ng litrato nang nakahubad at inalis sa kama sa gabi upang ang mga ari nito ay hipuin at abusuhin. Bagaman alam ang tungkol sa mga Rosminian bago ang kamatayan ni Cunningham noong 2010, ang pang-aabusong seksuwal ay naging publiko lamang sa media noong 2011\n_START_SECTION_\nGermany\n_START_PARAGRAPH_\nNoong Pebrero 2010, iniulat ng Der Spiegel na higit sa 94 pari at mga laymen ang pinagsuspetsahan ng pang-aabusong seksuwal noong 1995 ngunit 30 lamang sa mga ito ang aktuwal na inusig dahil sa kawalang panahon sa pagpupursigi ng mga kasong ito.\n_START_SECTION_\nNetherlands\n_START_PARAGRAPH_\nAng mga kaso ng pang-aabusong seksuwal ng mga kasaping relihiyoso ng Simbahang Katoliko sa Netherlands ay mula 1995 pwede ng ipaalam sa isang sentral na institusyon ng simbahan na tinatawag na Secretariaat Rooms-Katholiek Kerkgenootschap (SRRK)._NEWLINE_Noong 1993, si Father H.H.M. Jansen ay tinuligsa sa kanyang pang-aabusong seksuwal habang isinagawa ang kanyang mga gawain bilang pastor ng militar at bilang guro ng seminaryo sa Rolduc._NEWLINE_Noong 14 Mayo 1998, ang mga pinsalang kabayaran na \xe2\x82\xac 56.800 ay binayad ng diyoses ng Rotterdan sa biktima ng pang-aabusong seksuwal ng paring ng diyoses upang makaiwas sa prosekusyong sibil._NEWLINE_Si Father J. Ceelen, pastor ng mga parokyang Lieshout at Mariahout ng munisipalidad ng Laarbeek ay nagbitiw sa kanyang tungkulin pagkatapos ng mga alegasyon ng pang-aabusong seksuwal noong 1 Setyembre 2005._NEWLINE_Noong Pebrero 2010, ang mga Salesian ay inakusahan ng pang-aabusong seksuwal sa kanilang juvenate Don Rua sa \'s-Heerenberg. Ang obispong Salesian ng Rotterdam na si van Luyn ay nagsamo ng kompletong imbestigasyon. ._NEWLINE_Noong 2011, ang Deetman Commission na gumaganap para sa 2010 kahilingan ng   Conference of Bishops at Dutch Religious Conference ay nag-ulat sa pagsisiyasata nito ng mga pang-aabusong seksuwal mula 1945 hanggang 2010 na umapekto sa mga batang ipinagkatiwala sa pangangalaga ng simbahan sa Netherlands.\n_START_SECTION_\nNorway\n_START_PARAGRAPH_\nSi Georg M\xc3\xbcller na dating obispong Katoliko sa Trondheim, Norway ay umamin sa pang-aabusong seksuwal sa isang batang lalakeng altar noong 1980s nang siya ay magsilbing pari dito. Si M\xc3\xbcller na nagretiro bilang obispo noong 2009 ay nagsabing wala ng iba pang mga biktima.'